ଭାରତୀୟ ଭାଷାସମୁହକୁ ପ୍ରଚାର କରିବା ପାଇଁ ଉଇକିମିଡ଼ିଆ ଫାଉଣ୍ଡେସନ ସିଆଇଏସକୁ ଏକ ପ୍ରକଳ୍ପ ମଞ୍ଜୁର କରିଛନ୍ତି । ଇଂରାଜୀକୁ ମିଶାଇ ଇଣ୍ଡିକ ଭାଷାରେ ଉଇକିପିଡ଼ିଆ ହେଉଛି ଉଇକିମିଡ଼ିଆର ଖୋଲା ଭାଷା ଜ୍ଞାନକୋଷ ପ୍ରକଳ୍ପ । ଏହି ମଞ୍ଜୁରି ଉଇକିମିଡିଆର 'ଖୋଲା ଜ୍ଞାନକୋଷ'କୁ ଭାରତରେ ବ୍ୟାପକ ପ୍ରସାରର ମଧ୍ୟ ଲକ୍ଷ୍ୟ ରଖିଛି । ଦୁଇ ବର୍ଷିଆ ପ୍ରକଳ୍ପର ପ୍ରଥମ ବର୍ଷ ପାଇଁ ଭାରତୀୟ ମୂଦ୍ରାରେ ୧,୧୦,୦୦,୦୦୦ ଟଙ୍କା (($200,000 ଆମେରିକୀୟ ଡଲାର)) ଅନୁଦାନ ପାଇଛି ।

୧୯୪୧ ମସିହାରେ ନିଜ ସ୍ଵାମୀଙ୍କ ସହିତ ଲାହୋର ଯାତ୍ରା କରି ଥିଲେ ସେଠାରେ ତାଙ୍କର ଚିତ୍ରକଳାର ଏକ ପ୍ରଦର୍ଶନ କରିବା ପାଇଁ । ମାତ୍ର ଠିକ ତାର ପୂର୍ବ ଦିନ ରାତିରେ ସେ ଅସୁସ୍ଥ ହୋଇ ପଡିଲେ ଓ କୋମାକୁ ଚାଲିଗଲେ। ଏହା ଥିଲା ୧୯୪୧ ମସିହା ଡିସେମ୍ବର ୬ ତାରିଖର ଘଟଣା। କୋମାକୁ ଯିବାର କିଛି ଘଣ୍ଟାପରେ ତାଙ୍କର ମୃତ୍ୟୁ ଘଟିଥିଲା। ସେହି ସମୟରେ ଅମୃତା ଗର୍ଭବତୀ ଥିଲେ। ଅପ୍ରତ୍ୟାଶିତ ଗର୍ଭପାତ ହିଁ ତାଙ୍କର ମୃତ୍ୟୁର କାରଣ ବୋଲି କୁହାଯାଇଥିଲା ଡାକ୍ତରୀ ରିପୋର୍ଟରେ ।

କିମ୍ବଦନ୍ତୀ ଅନୁସାରେ ବ୍ରହ୍ମା ଯଜ୍ଞ ସାଧନ ପାଇଁ ବୈତରଣୀଙ୍କୁ ଆହ୍ୱାନ କରି ଆଣି ଯଜ୍ଞ ଶେଷରେ ତାଙ୍କୁ ନିଜ ସ୍ଥାନାଭିମୁଖୀ କରାଇ ଉତ୍ତର ଆଡ଼କୁ ବୁହାଇଥିଲେ । ଏଣୁ ନଦୀ ଉତ୍ତର ଦିଗକୁ ଗତିପଥ ବଦଳାଇ ସମୁଦ୍ରଗାମୀ ହୋଇଛି । ଏହାକୁ ସୁରମ୍ୟ ସ୍ଥାନ ବୋଲି ଭାବି କୃଷ୍ଣଙ୍କ ପୁଅ ପ୍ରଦ୍ୟୁମ୍ନ ଏଠାରେ ତପସ୍ଯା କରିଥିଲେ ।

ଧେନୁ ମୁଦ୍ରା ଓ ଅମୃତୀକରଣ ମୁଦ୍ରା:- ଦୁଇ ହାତର କନିଷ୍ଠା ଓ ଅନାମିକା ଅଙ୍ଗୁଳିକୁ ପରସ୍ପରରେ ମୁହାଁମୁହିଁ କରି ଯୋଗ କରିବ । ସେହିପରି ଦୁଇହାତର ମଧ୍ୟମା ଓ ତର୍ଜନୀ ଦୁହିଁଙ୍କୁ କରିବ । ଏହାକୁ ଧେନୁ ମୁଦ୍ରା କୁହାଯାଏ । ଏହି ଧେନୁ ମୁଦ୍ରାକୁ ତଳମୁହାଁ କଲେ ତାହା ଅମୃତୀକରଣ ମୁଦ୍ରା ହୁଏ ।

ପ‌ହିଲି ରଜ, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନିରଞ୍ଜନ ରଣା । ଗୀତାଞ୍ଜଳୀ ରଣା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଡଃ ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ଏବଂ ଚିତ୍ରନାଟ୍ୟ ରଚନା କରିଥିଲେ । ତାପସ ସରଘରିଆ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ସୋମ‌ବଂଶୀ ରଜାମାନେ ଓଡ଼ିଶାରେ ବ‌ହୁତ ମନ୍ଦିର ନିର୍ମାଣ କରିଛନ୍ତି । ସେମ‌ବଂଶୀ ରାଜା ଯଯାତି ମହାପ୍ରଭୁ ଜଗନ୍ନାଥଙ୍କ ପାଇଁ ପୁରୀରେ ୩୮ଟି ମନ୍ଦିର ନିର୍ମାଣ କରିଥିଲେ ବୋଲି ବିଶ୍ୱାସ କରାଯାଏ । ମନ୍ଦିରମାଳିନୀ ସ‌ହର ଭୁବନେଶ୍ୱରର ପ୍ରସିଦ୍ଧ ଲିଙ୍ଗରାଜ ମନ୍ଦିରର କାର୍ଯ୍ୟାରମ୍ଭ ମଧ୍ୟ ଯଯାତିଙ୍କଦ୍ୱାରା କରାଯାଇଥିଲା । ଯଯାତି କେଶରୀ ମଧ୍ୟ ଯାଜପୁରରେ କିଛିଦିନ ତାଙ୍କର ରାଜଧାନୀ ସ୍ଥାପନ କରି ରଖିଥିଲେ ।

୧୯୩୭ (MCMXXXVII) ଗ୍ରେଗୋରି ପାଞ୍ଜି ଅନୁସାରେ ଶୁକ୍ରବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା (Common Era- CE) ଓ ଖ୍ରୀଷ୍ଟାବ୍ଦ (Anno Domini- AD) ମାନ୍ୟତା ଅନୁସାରେ ୧୯୩୭ତମ ବର୍ଷ, ୨ୟ ଶହସ୍ରାବ୍ଦର ୯୩୭ତମ ବର୍ଷ, ୨୦ଶ ଶତାବ୍ଦୀର ୩୭ଶ ବର୍ଷ, ଏବଂ ୧୯୩୦ ଦଶକର ୮ମ ବର୍ଷ ଥିଲା ।

କୂର୍ମ୍ମ ମୁଦ୍ରା:- ଦକ୍ଷିଣ ହସ୍ତର ତର୍ଜନୀ ବାମ ହସ୍ତର ଅଙ୍ଗୁଷ୍ଠରେ ଏବଂ କନିଷ୍ଠା ବାମହସ୍ତର ତର୍ଜନୀରେ ଯୋଗକରି ଦକ୍ଷିଣାଙ୍ଗୁଷ୍ଠ ଉନ୍ନତ କରିବି । ତାପରେ ବାମହସ୍ତର ଅଙ୍ଗୁଷ୍ଠ ଓ ତର୍ଜନୀର ମଧ୍ୟଦେଇ ଦକ୍ଷିଣହସ୍ତର ମଧ୍ୟମା ଓ ଅନାମିକା ବକ୍ରକରି ରଖିବ । ତାପରେ ଦକ୍ଷିଣ ହସ୍ତର ପୃଷ୍ଠରେ ବାମହସ୍ତର ମଧ୍ୟମା, ଅନାମିକା ଓ କନିଷ୍ଠା ବକ୍ର କରିଦେବ । ଦକ୍ଷିଣହସ୍ତକୁ କୂର୍ମପୃଷ୍ଠପରି କଲେ ତାହା କୂର୍ମ୍ମମୁଦ୍ରା ହୁଏ ।

ଏକ ବାଉଁଶ କାଠିରେ ଦୁଇଟି ଫଟି ଫିଲ୍ମକୁ ଛକି କରି ପୂରାଯାଇ ଚାରୋଟି କବାଟ ଭଳି ଆକୃତି ତିଆରି କରାଯାଇଥାଏ । ଅଲଗା ରଙ୍ଗର ଆଲୁଅ ପାଇଁ ତିଆରି ରଙ୍ଗ ଜରିକୁ ଏକ ଛୋଟ ବାଉଁଶ ମୁଦି ଉପରେ ଟାଣ କରି ମଡ଼ାଯାଇ ବାଜା ତିଆରି କରାଯାଇଥାଏ । ବାଜାଟିକୁ ଦୁଇଟି ତାରରେ କାଠିରେ ବନ୍ଧାଯାଇଥାଏ । ସେହି ଦୁଇଟି ତାରରେ ଏକ ରବର ଫିତା ବାନ୍ଧି ସେଥିରେ ଏକ ଛୋଟ କାଠି ଲଗାଯାଇଥାଏ । ବଡ଼ କାଠିକୁ ହାତରେ ଧରି ବିଞ୍ଚଣା ଭଳି ବୁଲାଇଲେ ଛୋଟ କାଠିଟି ବାଜା ଉପରେ ବାଜିଥାଏ ।

ଏହାର ପାର୍ଶ୍ୱ ପ୍ରତିକ୍ରିୟାରେ ପେରିଟୋନାଇଟିସ (infections within the abdomen), ହାର୍ନିଆ (hernia), ଉଚ୍ଚ ରକ୍ତଚାପ, ଉଦରରେ ରକ୍ତସ୍ରାବ ଓ କାଥେଟର ଅବରୁଦ୍ଧ ହୋଇପାରେ । ପୂର୍ବରୁ ଉଲ୍ଲେକନୀୟ ଉଦର ଅପରେଶନ (abdominal surgery) ହୋଇଥିଲେ ବା ଇନଫ୍ଲାମେଟରି ବାୱେଲ ଡିଜିଜ (inflammatory bowel disease) ଥିଲେ ଏହି ଡିଆଲିସିସ ସମ୍ଭବପର ହୁଏନି । ଏହି କାମ ସୁଚାରୁରୁପେ କରିବା ନିମନ୍ତେ ଟେକନିକାଲ ଦକ୍ଷତା ଆବଶ୍ୟକ ।